17 Nigeriërs in hof ná onluste in Rustenburg - Maroela Media
17 Nigeriërs in hof ná onluste in Rustenburg
Altesaam 17 Nigeriërs wat in hegtenis geneem is in verband met openbare geweld in Rustenburg in Noordwes, sal na verwagting Dinsdag in die plaaslike landdroshof verskyn.
Die Nigeriërs is Sondagaand in Rustenburg-Noord in hegtenis geneem nadat hulle glo plaaslike inwoners aangeval het. Die geweld hou glo verband met 'n wraakaanval. Die verdagtes staan tereg op aanklagte van openbare geweld en die besit van gevaarlike wapens.
Die "wraakaanval" spruit glo uit die moord van 'n Nigeriese man wat na bewering 'n dwelmbaas was. Sy liggaam is Vrydag in 'n stroom in Rustenburg gevind.
Twee mans, onder wie 'n lid van die Tlhabane-gemeenskapspolisiëringsforum (GPF), is in verband met die moord in hegtenis geneem en het Maandag in die Rustenburg-landdroshof verskyn. Die saak is egter nie op die hofrol geplaas nie aangesien die verdediging wil hê dat die polisie die voorval eers moet ondersoek.
In Januarie is verskeie geboue en huise in die Rustenburg-omgewing aan die brand gesteek nadat lede van die gemeenskap glo dwelms en prostitusie op dié dorp 'n nekslag wou toedien. Die huise is glo dwelmhuise en bordele wat aan buitelanders behoort.
Legendariese SA musikant sterf
Minister gryp in by Overvaal
"Pot calling the kettle black"… Arresteer sommer die Suid-Afrikaanse misdadigers wat deel van hierdie netwerke vorm ook!
Coenie · 2 jare gelede
Ek voel vir die mense hulle is reg om die dwelmhuise te brand en die skuldiges terug te jaag waar hulle vandaan kom .Ek ken n Nigeriër dokter in pta hy hoef niks te vrees want hy lewer n positiewe diens en hou hom nie op met misdaad nie.
Pietee · 2 jare gelede
Wys hulle die Krugersdorp videos…
die dubbelstandaarde van die anc. wanneer wird die vetogers uit eie geledere ook vasgevat en geleer om ander se eiendom te respekteer?